„Este și de curând, acum, o înregistrare pe un vas unde domnul Coldea s-a întâlnit cu doamna Kovesi undeva prin Monaco, pe un yacht, acum o lună de zile. Ei au fost filmați, dar nu de mine”, a spus Cătălin Hideg.
Întrebat ce i se spunea despre Koveși, cum putea să influențeze, acesta a spus: „Cum au făcut până acum cu toți magistrații, judecătorii sau procurorii pe care îi aveau pe lista lor de influență. Imaginați-vă cât de simplu e să te duci să spui: lu` ăsta îi dai doi ani, lu` ăsta 10”.
Referitor la prima discuție pe care a avut-o cu Florian Coldea în momentul în care s-au întâlnit, Hideg a declarat: „Mi-a spus că știe de problema mea din justiție, cunoaște dosarul, a fost înștiințat de problemă și că am noroc că avem câțiva prieteni comuni care l-au rugat să mă ajute”.